open-index/open-wikipedia-markdown huggingface dataset:
2005 nî 5 goe̍h

__NOTOC__

## 5 go̍eh 29
*Hoat-kok kong-bîn tâu-phiò soah, soán-bîn tāi-iok ū 56% hoán-tùi Europa Liân-bêng ê hiàn-hoat-àn.  Chit-ê kiat-kó tùi Jacques Chirac chèng-hú sī 1-ê tōa táⁿ-kek.  Hoat-kok sī thâu-1-ê iōng kong-tâu hêng-sek koat-tēng Europa Hiàn-hoat ê hōe-oân kok.  Kē-tē-kok chit lé-pài oân-ná beh pān kong-tâu.  (BBC)

## 5 go̍eh 17
*Uzbekistan kun-tūi tī 5 goe̍h 13 hit kang thâi-sí tiàm tang-pō· Andijan-chhī khòng-gī ê jîn-sū.  Koaⁿ-hong jīn-tēng ê sí-bông jîn-sò· ū 169 lâng; kok-chè mûi-thé, jîn-koân cho·-chit kap hoán-tùi-phài jīn-ûi ū kúi-nā-pah-ê, kî-tiong pau-koah cha-bó·-lâng kap gín-á.  Koaⁿ-hong hó·ⁿ-jīm kun-tūi ū tùi hô-pêng sī-ui jîn-sū khui-chhèng, in koài Islam-kàu ke̍k-toan-hūn-chú chè-chō tōng-loān.  Hù-kīn ê Korasuv hit-tah-á oân-ná hoat-seng po̍k-le̍k chhiong-tu̍t.  (BBC BBC)

## 5 go̍eh 14
*Tâi-oân Bîn-chìn-tóng tī kok-bîn-tāi-hōe tāi-piáu sóan-kí the̍h tio̍h 42% ê soán-phiò, sêng-kong î-chhî tē-1-tōa tóng ê tē-ūi.  Chhin-bîn-tóng ê tit-phiò-lu̍t lak kàu chhun 6%, tē-3-tōa tóng ê ūi hō· Tâi-liân chiàm--khì.  Tâu-phiò-lu̍t phòa kì-lo̍k kē, kan-taⁿ 23%.  (Tâi-oân-ji̍t-pò)
Saint Kitts kap Nevis

**Saint Kitts kap Nevis Liân-pang** (ōan-na kiò-chò **Saint Christopher kap Nevis**) sī tiàm-tī tī Carib-hái ê hái-tó kok-ka. Siāng-chú-iàu ê nn̄g-lia̍p tó sī Saint Kitts-tó kap Nevis-tó, só͘-í kok-miâ kiò-chò Saint Kitts kap Nevis.

Saint Kitts kap Nevis tī 1983 nî tùi Liân-ha̍p Ông-kok to̍k-li̍p chhut--lâi, hiān-chú-sī ia̍h-sī Eng-liân-pang ê hōe-gôan-kok.

## Tē-lí

Lūi-pia̍t:Tó-kok
Chham-khó chu-liāu lia̍t-toaⁿ

**Chham-khó chu-liāu lia̍t-toaⁿ** lia̍t-chhut Holopedia só·-ū ê chham-khó chu-liāu kap só·-ū ê lia̍t-toaⁿ.

## Chong-kàu
*Ki-tok-kàu kàu-phài lia̍t-toaⁿ

## Tē-lí
*Kok-ka lia̍t-toaⁿ
*Kok-ka lia̍t-toaⁿ (Àn-chiàu tāi-lio̍k pâi-lia̍t)
**A-chiu ê kok-ka 
***Tang-lâm-a Kok-ka Cho·-ha̍p ê kok-ka 
**Europa ê kok-ka 
***Europa Liân-bêng ê kok-ka 
**Hui-chiu ê kok-ka 
**Lâm Bí-chiu ê kok-ka 
**Pak Bí-chiu ê kok-ka 
**Tāi-iûⁿ-chiu ê kok-ka

## Kok-kok ê hêng-chèng-khu
*Bí-kok
*Canada

## Siú-to·
*Siú-to· lia̍t-toaⁿ: Àn-chiàu Lô-má-jī-bó pâi-lia̍t.
*Siú-to· lia̍t-toaⁿ: Àn-chiàu kok-ka pâi-lia̍t

## Chèng-tī
*Tâi-ôan chèng-tóng lia̍t-toaⁿ

## Jîn-bu̍t
*Tâi-oân jîn-bu̍t lia̍t-toaⁿ

## Chū-liân kho-ha̍k
*Si̍t-bu̍t lia̍t-toaⁿ
**Tâi-oân ê si̍t-bu̍t
*Tōng-bu̍t lia̍t-toaⁿ
**Tâi-oân chhut-sán ê hî
**Hîm ê hun-lūi
*Tan-ūi ê oāⁿ-sǹg-pió
*Goân-sò· ê pió

## I-ha̍k
*I-ha̍k bêng-sû lia̍t-toaⁿ

## Siā-hōe kho-ha̍k
*Sin-bûn sū-kiāⁿ

## Gí-giân kap Bûn-jī
*Europa Liân-bêng ê koaⁿ-hong gí-giân
*Lâm-tó-gí-hē chú-iàu ê gí-giân
*Bûn-jī hē-thóng lia̍t-toaⁿ

## Bûn-hòa
### Sè-kài Ûi-sán
*A-chiu kap Australasia ê Sè-kài Ûi-sán lia̍t-toaⁿ
*Ū gûi-ki ê Sè-kài Ûi-sán lia̍t-toaⁿ

### Nobel Chióng
*Nobel Bu̍t-lí-ha̍k Chióng
*Nobel Hòa-ha̍k Chióng
*Nobel Seng-lí-ha̍k I-ha̍k Chióng
*Nobel Bûn-ha̍k Chióng
*Nobel Hô-pêng Chióng
*Nobel Keng-chè Chióng

## Le̍k-sú
*Tâi-oân le̍k-sú nî-pió
*Tâi-oân siā-hōe ūn-tōng thoân-thé lia̍t-toaⁿ
Grenada

**Grenada** sī tiàm-tī tī Carib-hái tang-lâm-pêng ê hái-tó kok-ka. Grenada mā-sī Sai-pòan-kiû tē-2 sè ê kok-ka. I ê pak-pêng sī Saint Vincent kap Grenadines, lâm-pêng sī Trinidad kap Tobago.

Grenada tī 1974 nî tùi Liân-ha̍p Ông-kok to̍k-li̍p chhut--lâi, hiān-chú-sī ia̍h-sī Commonwealth of Nations ê hōe-gôan-kok.

Lūi-pia̍t:Tó-kok
Wake-tó

**Wake-tó** (), tiàm-tī pak Thài-pêng-iûⁿ ê 1-ê san-ô͘-tó. Bo̍k-chêng sī Bí-kok ê 1-tè bô-pian-ji̍p (*unincorporated*), bōe-cho͘-chit léng-thó͘ (*unorganized territory*).

Wake-tó tī chúi-bīn pun chò 3-ê sió tó, hō-chò Wake-tó (siāng tōa), Wilkes-tó kap Peale-tó.

1941 nî 12-goe̍h-té, Ji̍t-pún khong-hái-kun sêng-kong chiàm-niá chit tah, kàu kah 1945 nî 9 goe̍h 4 ji̍t tâu-hâng ûi-chí.
Johnston Khoân-chiau

**Johnston Khoân-chiau** (), tiàm-tī pak Thài-pêng-iûⁿ ê 1-ê san-ô͘-chiau. Lóng-chóng ū 4-ê tó: Johnston-tó kap Sand-tó sī chū-jiân seⁿ-sêng--ê (liáu-āu ko· san-ô͘-chiau thok-khoan--ê); Akau kap Hikina sī iōng san-ô͘-chiau thiap--khí-lâi ê jîn-chō tó.

Chū 1858 nî kàu taⁿ sī Bí-kok ê 1-tè bô-pian-ji̍p (*unincorporated*), bōe-cho͘-chit léng-thó͘ (*unorganized territory*). Johnston Khoân-chiau hiān-chú-sî sī 1-ê Kok-ka Iá-seng-bu̍t Siu-iông-khu, kui Bí-kok Hî kap Iá-seng-bu̍t Ho̍k-bū-chhù koán-lí.

19 sè-kí ê Hawai‘i Ông-kok bat seng-bêng chit tah sī in ê.

## Gōa-pō͘ liân-kiat
* Bí-kok Hî kap Iá-seng-bu̍t Ho̍k-bū-chhù (Eng-bûn)
Bill Clinton

**William Jefferson Clinton** () it-poaⁿ lóng kiò ī **Bill Clinton**. I sī Bí-kok tē 42 jīm ê chóng-thóng. 1993 nî chiū-jīm, 2001 nî sià-jīm.

Ī ê khan-chhiú sī Hillary Clinton.

## Gōa-pō͘ liân-kiat

* Clinton chú-chhî Tiong-tang hô-pêng sū-bū ê siòng
Saint Lucia

**Saint Lucia** sī tiàm-tī Carib-hái tang-pêng kap Tāi-se-iûⁿ siō-kau-kài ê hái-tó kok-ka. I ê pak-pêng sī Martinique , lâm-pêng sī Saint Vincent kap Grenadines.
 
Saint Lucia tī 1979 nî tùi Liân-ha̍p Ông-kok to̍k-li̍p chhut--lâi, hiān-chú-sī ia̍h-sī Eng-liân-pang ê hōe-gôan-kok.

Lūi-pia̍t:Tó-kok
Kim Jong-il

**Kim Jong-il** (Tiâu-sián-gí: ; Bân-lâm-im: *Kim Chèng-ji̍t*, ) , sī Tiâu-sián Bîn-chú-chú-gī Jîn-bîn Kiōng-hô-kok ê chêng goân-siú. I ê lāu-pē sī Kim Il-sung, lāu-bú sī Kim Jong-suk, Lō͘-se-a-gí ê sī "Yurij Irsenovich Kim" ().

1994 nî, lāu-pē Kim Il-sung kòe-sin, Kim Jong-il chiâⁿ-chòe Kok-ka kah Tiâu-sián Lô-tōng Tóng ê thâu-lâng. 2000 nî, Hân-kok Chóng-thóng Kim Dae-jung thui-tōng "iông-kong chèng-chhek" (陽光政策). Bô-lōa-kú liáu-āu, Kim Dae-jung kah Kim Jong-il chit-nn̄g-ê lâm-pak siang-hong ê thâu-lâng sio kìⁿ-bīn, che mā-sī in nn̄g-ê thâu-pái kìⁿ-bīn. 

Kim Jong-il ū 3 ê kiáⁿ: Kim Jong-nam, Kim Jong-chul kap Kim Jong-un. Kim Jong-il tī 2011 nî koè-sin, Kim Jong-un kè-jīm.
Sè-kài Khoân-kéng Ji̍t

**Sè-kài Khoân-kéng Ji̍t** sī ta̍k-nî ê 6 goe̍h 5 hō. Che sī tē-1-kài Liân-ha̍p-kok Jîn-lūi Khoân-kéng Hōe-gī (1972 nî 6 goe̍h 5, tiàm Sverige siú-to· Stockholm) thê-chhut ê kiàn-gī, hit nî 10 goe̍h keng-kòe Liân-ha̍p-kok Tāi-hōe thong-kòe khak-tēng--ê, bo̍k-tek sī beh hō͘ hōe-oân kok tī chit kang soan-thoân khoân-kéng pó-hō͘ ê gī-tê, pôe-ióng lâng ê khoân-pó ì-sek, kap lia̍p-chek hêng-tōng-le̍k.

1987 nî khai-sí ta̍k-nî kéng 1-ê siâⁿ-chhī chò soan-thoân ê tiong-sim.

## Gōa-pō͘ liân-kiat

* 2008 nî chú-pān tan-ūi: Sin Jia̍t-lân-jia  (Eng-bûn)
Palmyra Khoân-chiau

**Palmyra Khoân-chiau** (), ia̍h kiò **Palmyra-tó** (), tiàm-tī pak Thài-pêng-iûⁿ ê 1-ê san-ô͘-chiau. Hām hù-kīn ê Kingman-chiau kāng-khoán sī Pak Line Kûn-tó ê 1 pō͘-hūn.

Che sī Bí-kok î-it 1-tè bōe-cho͘-chit (*unorganized*) ê pian-ji̍p léng-thó͘ (*incorporated territory*). Chū-jiân-pó-io̍k-hōe (The Nature Conservancy) sī Palmyra Khoân-chiau hiān-chú-sî ê só͘-iú-chiá http://nature.org/wherewework/asiapacific/palmyra/about/index.html . Tùi 2001 nî khai-sí, kīn-hái ê pō͘-hūn pìⁿ Bí-kok Hî kap Iá-seng-bu̍t Ho̍k-bū-chhù koán-lí ê 1-ê Kok-ka Iá-seng-bu̍t Siu-iông-khu.

Tó-siōng ū tōa tīn pat-kòa.

## Gōa-pō͘ liân-kiat
* Chū-jiân-pó-io̍k-hōe  (Eng-bûn)
* Bí-kok Hî kap Iá-seng-bu̍t Ho̍k-bū-chhù (Eng-bûn)
Wiktionary

**Wiktionary** (Ûi-ki Sû-tián) sī Wikipedia (Ûi-ki Pah-kho) ê chí-mōe sū-kang, ī kap Ûi-ki Pah-kho siāng-khóan sú-iōng wiki (Ûi-ki) ê hē-thóng, só·-í jīn-hô-lâng lóng ē-sái chham-ú pian-siá.

Wikitionary ê bo̍k-phiau sī beh khí-chō 1 thò chē-chióng gí-giân ê sû-tián kap jī-tián, ia̍h-sī kok-chióng gí-giân chi-kan ê tùi-chiàu-tián.

## Gōa-pō͘ liân-kiat
* 
* Wiktionary gí-giân chóng-lia̍t-toaⁿ
Kingman-chiau

**Kingman-chiau** (), tiàm-tī pak Thài-pêng-iûⁿ ê san-ô͘-chiau. Pak Line Kûn-tó siāng pak ê pō͘-hūn, hù-kīn ū Palmyra Khoân-chiau.

Che sī Bí-kok ê 1-tè bô-pian-ji̍p, bōe-cho͘-chit léng-thó͘. 

Bí-kok Hî kap Iá-seng-bu̍t Ho̍k-bū-chhù koán-lí ê 1-ê Kok-ka Iá-seng-bu̍t Siu-iông-khu.

## Gōa-pō͘ liân-kiat
* Bí-kok Hî kap Iá-seng-bu̍t Ho̍k-bū-chhù (Eng-bûn)
Bermuda

**Bermuda** sī tiàm-tī Tāi-se-iûⁿ ê sai-pak-pêng, ī sī Liân-ha̍p Ông-kok ê hái-gōa léng-thó͘. 

Bermuda sī sè-kài-siāng ū-miâ ê kèng-gōa kim-giông tiong-sim.

Lūi-pia̍t:Pak Bí-chiu ê i-lāi-tē
Trinidad kap Tobago

**Trinidad kap Tobago Kiōng-hô-kok** sī tiàm-tī Carib-hái tang-lâm-pêng ê hái-tó kok-ka. Chit-ê kok-ka chú-iàu sī Trinidad-tó kap Tobago-tó nn̄g-ê tó cho͘-ha̍p khí--lâi, só·-í kok-miâ hō-chò Trinidad kap Tobago.

Trinidad kap Tobago tī 1962 nî tùi Liân-ha̍p Ông-kok to̍k-li̍p chhut--lâi, hiān-chú-sī ia̍h-sī Commonwealth of Nations ê hōe-gôan-kok.

## Tē-lí

Lūi-pia̍t:Tó-kok
1990 nî-tāi

**1990 nî-tāi** sī 1990 nî kàu 1999 nî ê 10-tang.

## Sū-kiāⁿ kap tiâu-liû
*1990 nî
**Tek-kok thóng-it
*1991 nî
**So͘-liân kái-sàn, léng-chián kiat-sok
**Pho-su-oan chiàn-cheng
*1992 nî
*1993 nî
*1994 nî
*1995 nî
*1996 nî
*1997 nî
**Hiang-káng hêng tńg-khì Tiong-hoâ Jîn-bîn Kiōng-hô-kok
*1998 nî
*1999 nî

## Jîn-bu̍t
* Kàu-chong Jio̍k-bōng Pó-lo̍k II
* George H. W. Bush
* John Major
* Tony Blair
* François Mitterrand
* Jacques Chirac
* Bill Clinton
* Elizabeth II
* Mikhail Gorbachev
* Saddam Hussein
* Helmut Kohl
* Gerhard Schröder
* Nelson Mandela
* Muammar al-Qadafi
* Fidel Castro
* Boris Yeltsin
* Lí Teng-hui
* Kim Chèng-ji̍t
* Yitzhak Rabin
* Shimon Peres
* Benjamin Netanyahu
* Yasser Arafat
* Miyazawa Kiiti
* Murayama Tomiiti
* Hasimoto Ryûtarô
* Obuti Keizô
* Akihito Tian-hông
George W. Bush

**George Walker Bush** (), ī sī Bí-kok tē 43 jīm ê chóng-thóng. 2001 nî chiū-jīm, 2005 nî liân-jīm. Ia̍h-bē chò chóng-thóng chìn-chêng, ī sī Texas ê chiu-tiúⁿ.

## Ka-têng
George W. Bush chhut-sì tī 1-ê chap-chèng-tī ê ka-têng, ī ê a-kong Prescott Bush si Bí-kok ê chham-gī-gôan, lāu-pē George H. W. Bush sī Bí-kok chêng-jīm chóng-thóng, ī ê sió-tī Jeb Bush si Florida hiān-jīm ê chiu-tiúⁿ.

Ī ê khan-chhiú sī Laura Welch Bush, seⁿ 2-ê cha-bó͘-kiáⁿ.
1980 nî-tāi

**1980 nî-tāi** sī 1980 nî kàu 1989 nî ê 10-tang.

## Sū-kiāⁿ kap tiâu-liû
*1980 nî
**Iran kap Iraq chiàn-cheng, chêng-āu 8-tang-pòaⁿ
*1981 nî
**AIDS hông hoat-hiān.
*1982 nî
*1983 nî
*1984 nî
*1985 nî
*1986 nî
*1987 nî
*1988 nî
**Berlin chhiûⁿ-piah hông sak--tó
*1989 nî

## Jîn-bu̍t
*Corazon Aquino
*Chiúⁿ Keng-kok
*Elizabeth II
*Ferdinand Marcos
*François Mitterrand
*Helmut Schmidt
*Helmut Kohl
*Hirohito Tian-hông
*George H. W. Bush
*Jimmy Carter
*Kàu-chong Jio̍k-bōng Pó-lo̍k II
*Kim Ji̍t-sêng
*Fidel Castro
*Augusto Pinochet
*Menachem Begin
*Yitzhak Shamir
*Yasser Arafat
*Muammar al-Qadafi
*Margaret Thatcher
*Nakasone Yasuhiro
*Ronald Reagan
*Saddam Hussein
*Sin Hái-mî
*Indira Gandhi
*Tēng Siáu-pêng

Lūi-pia̍t:1980 nî-tāi
Line Kûn-tó

**Line Kûn-tó** () sī 1 cho· khoân-chiau ûi-chú ê hái-tó, tiàm-tī tiong Thài-pêng-iûⁿ, Hawai‘i Kûn-tó lâm-hong.  Chhiah-tō pak-pêng ê tó kiò chò **Pak Line Kûn-tó**, lâm-pêng--ê kiò **Lâm Line Kûn-tó**.

## Pak Line Kûn-tó
Kui Kiribati:

* Kiritimati (Christmas-tó);
* Tabuaeran (Fanning-tó);
* Teraina (Washington-tó).

Kui Bí-kok:

* Palmyra Khoân-chiau
* Kingman-chiau

## Lâm Line Kûn-tó
Kui Kiribati:

* Malden-tó,
* Starbuck-tó,
* Flint-tó,
* Vostok-tó 
* Caroline-tó.

Kui Bí-kok:

* Jarvis-tó
Cayman Kûn-tó

**Cayman Kûn-tó** () sī Liân-ha̍p Ông-kok tiàm-tī Carib-hái ê hái-gōa léng-thó͘. Tōa-Cayman-tó, Sió-Cayman-tó kap Cayman Brac-tó 3-lia̍p tó cho͘-ha̍p chò Cayman Kûn-tó. 

## Tē-lí
Montserrat

**Montserrat** sī Liân-ha̍p Ông-kok tiàm-tī Caribe-hái ê hái-gōa léng-thó͘. Montserrat sī 1-lia̍p hóe-soaⁿ-tó, 1995 nî hóe-soaⁿ po̍k-hoat, 3-hun-chi-2 ê lâng so͘-khai khì hái-gōa.
Sin-tâi-phiò

**Sin-tâi-phiò** (新臺票) sī hiān-chú-sî Tâi-ôan sú-iōng ê hòe-pè. Sin-tâi-phiò ê ISO 4217 bé sī **TWD**, phó͘-thong-sî oan-ná iōng **NT$** lâi piáu-sī.

Hoat-hêng gîn-hâng pún-chiâⁿ sī Tâi-oân Gîn-hâng, 1999 nî ōaⁿ-chò Tiong-iong Gîn-hâng.

## Sin-tâi-phiò ê chéng-lūi
*Gîn-phiò
**2000 kho͘
**1000 kho͘
**500 kho͘
**200 kho͘
**100 kho͘

*Gîn-kak-á
**50 kho͘
**20 kho͘
**10 kho͘
**5 kho͘
**1 kho͘
**5 kak

## Hoē-lu̍t

Lūi-pia̍t:Thong-hòe
Lūi-pia̍t:Tâi-oân
N̂g Bûn-hiông

Ū kúi-nā-ê lâng hō·-chò **N̂g Bûn-hiông**:

* Chèng-tī kap bûn-hòa ê phêng-lūn-ka **[[N̂g Bûn-hiông (chèng-tī-ka)|N̂g Bûn-hiông]]**
* Tâi-ôan to̍k-li̍̍p ūn-tōng ê chham-ú-chiá **[[N̂g Bûn-hiông (phêng-lūn-ka)|N̂g Bûn-hiông]]**
N̂g Bûn-hiông (phêng-lūn-ka)

:**''Khu-pia̍t-ia̍h**: Ū kúi-nā-ê lâng hō͘-chò N̂g Bûn-hiông*
*'N̂g Bûn-hiông''' (黃文雄, 1938 nî - ), Tâi-ôan Ko-hiông-kōan Kong-san chhut-sì, chèng-tī kap bûn-hòa ê phêng-lūn-ka. 1964 nî khì Ji̍t-pún liû-ha̍k, Waseda Tāi-ha̍k pi̍t-gia̍p, Bêng-tī Tâi-ha̍k sek-sū, tn̂g-kî tòa-tiàm Ji̍t-pún.

1994 nî ti̍t-tio̍h Tâi-ôan-pi̍t-hōe-siúⁿ.
Chhoà Sūi-goa̍t

**Chhòa Sūi-goa̍t** (蔡瑞月), (). Tâi-ôan hiān-tāi-bú ūn-tōng tiōng-iàu ê phah-hng chiá. 1921 nî chhut-sì tī Tâi-lâm, 1937 nî Tâi-lâm Tē-jī Ko-téng Lú-ha̍k-hāu chhut-gia̍p, 1941 nî Ji̍t-pún Tang-kiaⁿ Isii Baku (石井漠) Bú-tō Thé-io̍k Choan-kho chhut-gia̍p. I tī 1947 nî tńg-lâi Tâi-ôan, khí-chō Tâi-ôan le̍k-sú téng-kôan tē-it-keng bú-tō gián-kiù-siā: **Chhòa Sūi-go̍at Bú-tō Gián-kiù-siā**.

2005 nî 5 go̍eh 29, Chhòa Sūi-goa̍t tiàm Australia Brisbane kòe-sin.

Lūi-pia̍t:Tâi-oân bú-chiá
Lūi-pia̍t:Tâi-lâm-chhī jîn-bu̍t
Turks kap Caicos Kûn-tó

**Turks kap Caicos Kûn-tó** () sī Liân-ha̍p Ông-kok tiàm-tī Caribe-hái ê hái-gōa léng-thó͘. 

## Tē-lí
I-lāi-tē

**I-lāi-tē** (依賴地) á-sī **sio̍k-tē** (屬地), sī bô hoat-tō͘ chhiūⁿ kok-ka ôan-chôan hiáng-iú chú-koân ê léng-thó͘. It-poaⁿ lâi-kóng i-lāi-tē ê gōa-kau kap kun-sū siū bó-kok khòng-chè í-gōa, kî-thaⁿ ê sū-hāng tāi-pō͘-hūn lóng thang ka-kī koat-tēng.
Midway Khoân-chiau

**Midway Khoân-chiau** (), ia̍h kiò **Midway-tó** (), tiàm-tī pak Thài-pêng-iûⁿ ê 1-ê khoân-chiau, téng-koân ū kúi-nā-ê soaⁿ-á-tó, kî-tiong siāng tōa--ê sī Soa-tó (Sand Island) kap Tang-tó (Eastern Island).

Chū 1867 nî kàu taⁿ sī Bí-kok ê 1-tè bô-pian-ji̍p (*unincorporated*), bōe-cho͘-chit léng-thó͘ (*unorganized territory*). Midway Khoân-chiau hiān-chú-sî sī 1-ê Kok-ka Iá-seng-bu̍t Siu-iông-khu, kui Bí-kok Hî kap Iá-seng-bu̍t Ho̍k-bū-chhù koán-lí.

1942 nî 6 goe̍h 4 ji̍t tī chit-tah-á hoat-seng Midway Hái-chiàn. Bí-kok hái-kun chiàn-iâⁿ kong-kek Midway ê Ji̍t-pún-kun.

## Gōa-pō͘ liân-kiat
* Koaⁿ-hong chām  (Eng-bûn)
Iûⁿ Sam-lông

Ū kúi-nā-ê lâng hō-chò **Iûⁿ Sam-lông** (楊三郎):

* Tâi-ôan liû-hêng-koa ê chok-khiok-ka **[[Iûⁿ Sam-lông (im-ga̍k-ka)|Iûⁿ Sam-lông]]**
* Tâi-ôan ê ōe-ka **[[Iûⁿ Sam-lông (ōe-ka)|Iûⁿ Sam-lông]]**
Eng-kok léng Virgin Kûn-tó

**Eng-kok léng Virgin Kûn-tó** () sī Liân-ha̍p Ông-kok tiàm-tī Carib-hái ê hái-gōa léng-thó͘.
Kofi Annan

**Kofi Atta Annan** (), Ghana ê gōa-kau-koaⁿ chhut-sin, Liân-ha̍p-kok tē-7 jīm ê pì-su-tiúⁿ.

Kofi Annan chū 1997 nî khai-sí tam-jīm Liân-ha̍p-kok ê pì-su-tiúⁿ, 2001 nî tit-tio̍h Nobel Hô-pêng Chióng.

Lūi-pia̍t:Liân-ha̍p-kok jîn-bu̍t
Lūi-pia̍t:Nobel Hô-pêng Chióng tit-chióng-jîn

Lūi-pia̍t:Ghana jîn-bu̍t
Tâi-lâm-chhī

**Tâi-lâm-chhī** (臺南市) sī Tâi-oân sai-hoāⁿ lâm-pō͘ ê 1-ê chhī.

Tī 2010 nî, kū Tâi-lâm-chhī kap Tâi-lâm-koān ha̍p-pēng, hoat-lu̍t-siong chiâⁿ chò sin-ê ti̍t-hat-chhī.

## Le̍k-sú
1623 nî, Hô-lân tī Tâi-lâm kìn hái tiong ê An-pêng khí ki-tē. 1624 nî, Hô-lân thè-chhut Phêⁿ-ô͘ liáu-āu, tùi chia ê khai-hoat, kiàn-siat liáu Ji̍at-lân-jia Siâⁿ (*Fort Zeelandia*).

## Hêng-chèng-khu

*Kū Tâi-lâm-chhī:
** An-lâm-khu
** An-pêng-khu
** Lâm-khu
** Pak-khu
** Tang-khu
** Tiong-se-khu

*Goân Tâi-lâm-koān ê chhī:
**Éng-khong-khu
**Sin-iâⁿ-khu

*Goân Tâi-lâm-koān ê tìn:
**Ha̍k-kah-khu
**Kiâm-chúi-khu
**Ka-lí-khu
**Môa-tāu-khu
**Pe̍h-hô-khu
**Siān-hòa-khu
**Sin-hòa-khu

*Goân Tâi-lâm-koān ê hiong:
**An-tēng-khu
**Āu-piah-khu
**Chhit-kó͘-khu
**Chiong-kun-khu
**Chó-tìn-khu
**Ē-iâⁿ-khu
**Gio̍k-chéⁿ-khu
**Jîn-tek-khu
**Koan-biō-khu
**Koaⁿ-tiān-khu
**Kui-jîn-khu
**La̍k-kah-khu
**Lâm-hòa-khu
**Lâm-se-khu
**Liông-kiā-khu
**Liú-iâⁿ-khu
**Pak-mn̂g-khu
**Sai-káng-khu
**San-siōng-khu
**Sin-chhī-khu
**Tōa-lāi-khu
**Tong-san-khu

## Chèng-tī
:''Chham-khó: Tâi-lâm-chhī Chèng-hú, Tâi-lâm-chhī Gī-hōe

## Tē-tô͘



1. An-pêng-khu
2. Tiong-se-khu
3. Pak-khu
4. Lâm-khu
5. Tang-khu

## Kàu-io̍k
### Tāi-ha̍k
* Kok-li̍p Sêng-kong Tāi-ha̍k
* Ka-lâm Io̍h-lí Tāi-ha̍k

### Tiong-ha̍k
* Kok-li̍p Tâi-lâm Tē-it Ko-kip Tiong-ha̍k
* Tióng-êng Lú-chú Ko-kip Tiong-ha̍k
Tâi-lâm

**Tâi-lâm** ē-sái chí:

* Tâi-lâm-chiu (Ji̍t-pún thóng-tī sî-tāi)
* Tâi-lâm-chhī
* Tâi-lâm-koān (1946 – 2010)
* Tī 2010 chìn-chêng, **Tâi-lâm-koān-chhī** tio̍h-sī Tâi-lâm-chhī kap Tâi-lâm-koān ka-khí--lâi.
Vladimir Putin

**Vladimir Vladimirovich Putin** (, ; ) sī Lō͘-se-a tē-2 jīm ê chóng-thóng.

Lūi-pia̍t:Lō͘-se-a Chóng-thóng
Lūi-pia̍t:1952 nî chhut-sì
Norfolk-tó

**Norfolk-tó** (; Norfuk-gí: ), tiàm-tī Thài-pêng-iûⁿ ê Ò-chiu i-lāi-tē.

## Gōa-pō͘ liân-kiat
* Chèng-hú chām 

Lūi-pia̍t:Ò-chiu
Lūi-pia̍t:Tó-sū
Lūi-pia̍t:Tāi-iûⁿ-chiu ê i-lāi-tē
Hawaiʻi

**Hawaiʻi** (Tâi-gú: **Ha-oa-ih**, **Hā-ui-î** [夏威夷], **Tâⁿ-tó** [檀島]; Eng-gí: *Hawaii*) sī Bí-kok î-it tiàm-tī Thài-pêng-iûⁿ ê chiu. Hawaiʻi sī 1 cho͘ hō-chò Hawaiʻi Kûn-tó ê kûn-tó.

## Le̍k-sú
Chiàu khó-kó͘ chèng-kù, tāi-iok kong-goân 300 nî ê sî-chūn, Hawaiʻi kûn-tó khai-sí ū lâng khiā-khí, in khó-lêng sī tùi Marquesas Kûn-tó chiân-óng ê Polynesia-lâng. Āu-lâi koh ū î-bîn tī 11 sè-kí tùi Raiatea kap Bora Bora kòe--khì.

Se-pan-gâ ê thàm-hiám-ka tāi-iok tī 16 sè-kí lâi kàu Hawaiʻi. 1778 nî Eng-kok ê James Cook sī siāng chá ū bûn-su kì-lio̍k kap Hawaiʻi chiap-chhio̍k ê Se-iuⁿ-lâng. 

Hawaiʻi sī Bí-kok ê chiu lāi-té, tû-liáu kiàn-kok 13 chiu í-gōa, 4-ê pat sī to̍k-li̍p kok-ka ê chiu chi it (lēng-gōa saⁿ ê sī Vermont, Texas, kap California), kî-tiong ka-ta Hawaiʻi kap Texas hit-chūn ū siū kok-chè gōa-kau siōng ê sêng-jīm. 

Hawaiʻi Ông-kok tī 1810 nî kàu 1893 nî kî-kan chūn-chāi, āu-bóe hō͘ Bí-kok kap Au-chiu ê lâng ián-tó, 1894 nî kàu 1898 nî kî-kan pat ū kiōng-hô-kok sêng-li̍p, koh tī 1898 nî 12 goe̍h 8 ji̍t piàn chò Bí-kok léng-thó͘.

Hawaiʻi tī 1959 nî 8 goe̍h 21 siat chò Bí-kok ê chi̍t chiu.

## Tē-lí

Hawaiʻi lia̍t-tó lóng-chóng pau-koah 19 ê tó kap khoân-chiau, thâu-bóe 2,400 km khoah.

Tang-lâm-pêng ê 8-ê tó sī tōa tó, tùi sai-pak kàu tang-lâm ê sūn-sī sī: Niʻihau, Kauaʻi, Oʻahu, Molokaʻi, Lānaʻi, Kahoʻolawe, Maui, kap Hawaiʻi-tó. Kî-tiong kan-taⁿ Kahoʻolawe bô tòa lâng.

Sai-pak Hawaiʻi Kûn-tó pau-koah 11-ê sió tó kap khoân-chiau: Kaʻula, Nihoa, Necker (Mokumanamana), Hoat-kok Frigate Shoals (Mokupāpapa), Gardner Pinnacles (Pūhāhonu), Maro Khoân-chiau (Nalukakala), Laysan (Kauō), Lisianski (Papaʻāpoho), Pearl kap Hermes Khoân-chiau (Holoikauaua), Midway (Pihemanu), Kure (Kānemilohaʻi). Kî-tiong Midway Khoân-chiau bô sio̍k-î Hawaiʻi-chiu koán-hat, iáu-sǹg-sī bô-pian-ji̍p léng-thó͘.

## Chham-khó

## Gōa-pō͘ liân-kiat

* Sai-pak Hawaiʻi Kûn-tó San-ô·-chiau Seng-thài Pó-liû-khu  (Eng-bûn)
Bí-kok léng Virgin Kûn-tó

**Bí-kok léng Virgin Kûn-tó** sī Bí-kok tiàm-tī Carib-hái ê i-lāi-tē.

## Tē-lí

Lūi-pia̍t:Pak Bí-chiu ê i-lāi-tē
Navassa-tó

**Navassa-tó** (, ) sī Bí-kok tiàm-tī Carib-hái ê bōe-cho͘-chit léng-thó͘.

Bí-kok kap Haiti lóng kóng kā-kī tùi i ū chú-khoân.
San-ô͘-chiau

**San-ô͘-chiau** () sī 1 khoán seng-bu̍t khí-chō ê àm-chiau, tī jia̍t-tài tē-khu ê hái-chúi-té ū-tè-chhōe. San-ô͘-chiau ê kut-ki kap i ê chhâi-liāu chú-iàu sī san-ô͘ seng-sán chè-chō chhut-lâi ê. San-ô͘-chiau ē-tàng sī san-ô͘-tó.
Timor

**Timor** sī Má-lâi kûn-tó kî-tiong 1-ê. Bīn-chek 30,777 km². 

Timor sī Sió Sunda Kûn-tó tang-tiong siāng tōa koh siāng tang-pêng ê tó. Pak hái-hōaⁿ oá Ombai Hái-kiap kap Wetar Hái-kiap. Hām Ò-chiu tiong-kan keh 1 ê Timor-hái.

Tang-pêng sī Tang Timor-kok, sai-pêng tōa-pō·-hūn sī Ìn-nî Tang Nusa Tenggara chit-ê séng ê 1 pō·-hūn.
Anguilla

**Anguilla** tiàm-tī Carib-hái ê tang-pak-pêng, ī sī Liân-ha̍p Ông-kok ê hái-gōa léng-thó͘. Tó ê gōa-hêng chhin-chhiūⁿ 1-bóe môa, só͘-í hō͘-lâng iōng Se-pan-gâ-gí hō-miâ chò Anguilla. 

Anguilla chū 1650 nî khai-sí kàu-taⁿ lóng-sī sio̍k Liân-ha̍p Ông-kok.

Lūi-pia̍t:Pak Bí-chiu ê i-lāi-tē
Linux

**Linux** sī 1-chióng chū-iû ê chok-gia̍p hē-thóng. *Linux* chit-ê bêng-sû si̍t-chāi sī chí Linux *[[kernel]]* ê pō͘-hūn, chóng--sī chhiâng-chāi hō͘ lâng iōng lâi piáu-sī pau-koah kernel chāi-lāi ê kui-thò Unix-khoán (Unix-like) ê chok-gia̍p hē-thóng, hō͘-chò GNU/Linux. GNU ê pō͘-hūn chí GNU sū-kang thê-kiong ê chi̍p (*library*) kap ke-si-thâu-á.

## Tsù-sik

## Tsù-kái

## Tsham-ua̍t
*Bangkok kui-chek (Bangkok kui-tsik; eng-gí: Bangkok Rules)
*
* (National monument (United States))
* (Tsio̍h-ing/Quartz)
* (Crucible/坩堝/iûñ-khòng-lôo)

## Guā-pōo lên-ket
* 
* Graphical map of Linux Internals
* Linux kernel website and archives
* The History of Linux in GIT Repository Format 1992–2010
Bián-á

**Bián-á** (鮸仔) (*Onychostoma alticorpus*) sī chi̍t-chióng tām-chúi-hî, sī Tâi-oân te̍k-iú-chéng.

## Gōa-pō· liân-kiat
* http://fishdb.sinica.edu.tw/2001new/fishpic.asp?science=Varicorhinus%20alticorpus
* http://www.oceantaiwan.com/eyereach/TW_fish/TW_fish02.htm
Khó͘-hoe

**Khó·-hoe** (苦花),  *Varicorhinus barbatulus* sī chi̍t-chióng tām-chúi-hî.

## Gōa-pō· liân-kiat
* http://fishdb.sinica.edu.tw/2001new/fishpic.asp?science=Varicorhinus%20barbatulus
Kok-chè Jia̍t-hu̍t-chú Si̍t-giām Hoán-èng-lô͘

**Kok-chè Jia̍t-hu̍t-chú Si̍t-giām Hóan-èng-lô·**, mā kiò-chò **ITER** (Eng-bûn: *International Thermonuclear Experimental Reactor*), sī kok-chè liân-ha̍p lâi hoat-tián hu̍t-chú iông-ha̍p hoat-tiān ê kè-e̍k; 2005 nî koat-tēng siat tī Hoat-kok ê Cadarache. Ū-sòan 100&nbsp;0000&nbsp;0000&nbsp;(100-ek) euro.
Chhin Bîn Tóng

**Chhin-bîn-tóng** (Hàn-jī: 親民黨; Eng-gí: , kán-chheng **PFP**) sī Tiong-hôa Bîn-kok ê chèng-tóng. 2000 nî Tiong-hôa Bîn-kok chóng-thóng soán-kí kiat-sok liáu-āu, Sòng Chhó͘-jû chhòng-li̍p Chhin-bîn-tóng, khiā-sǹg-kóng sī ùi Tiong-kok Kok-bîn Tóng hun-lī--chhut-lâi ê Hoān-nâ sè-le̍k, nn̂g ê chèng-tóng bat ha̍p-chok, phì-lūn-kóng 2004 nî chóng-thóng soán-kí ê Kok-chhin Ha̍p-chok (國親合作), tān-sī oân-á put-sî ē hoat-seng kēng-cheng 2000 nî-tāi, Chhin-bîn-tóng bat chiâⁿ-chò Tiong-hôa Bîn-kok Li̍p-hoat-īⁿ tē 3 tōa chèng-tóng, hiān-chú-sî í-keng chē-lo̍h, chhun tē-hng bîn-ì tāi-piáu ê se̍k-chhù. Chhin-bîn-tóng ê tāi-piáu-sek sī kam-á-sek, (Hôa-gí: ), só͘-í Chhin-bîn-tóng ū-sî-chūn ê hŏng kiò-chò 橘營.

## Gōa-pō͘ liân-kiat
*Chhin Bîn Tóng (Koaⁿ-hong chām)

## Chham-khó Bûn-hiàn

Lūi-pia̍t:Tâi-oân ê chèng-tóng
Bîn-chú Chìn-pō͘ Tóng

**Bîn-chú-chìn-pō͘-tóng** (民主進步黨) sī tī Tâi-ôan ê 1 ê chèng-tóng, 1986 nî 9 goe̍h 28 sêng-li̍p. Hiān-jīm ê tóng-chú-se̍k sī Lōa Chheng-tek.

## Tóng-chú-se̍k

## Gōa-pō͘ liân-kiat
*Bîn-chú-chìn-pō͘-tóng (Koaⁿ-hong chām)

Lūi-pia̍t:Bîn-chú Chìn-pō͘ Tóng
Lūi-pia̍t:Tâi-oân ê chèng-tóng
Tâi-oân Thoân-kiat Liân-bêng

**Tâi-oân Thoân-kiat Liân-bêng** sī tī Tâi-ôan ê 1 ê chèng-tóng. 

## Gōa-pō· liân-kiat
* Tâi-oân Thoân-kiat Liân-bêng  (Koaⁿ-hong chām)

Lūi-pia̍t:Tâi-oân ê chèng-tóng
Kong-bîn tâu-phiò

**Kong-bîn tâu-phiò** sī chôan-thé kong-bîn ti̍t-chia̍p tâu-phiò lâi koat-tēng tiōng-iàu ê bûn-tê ê hoat-tō͘. Chiah ê bûn-tê sī chhin-chhiūⁿ thong-kòe sin ê hiàn-hoat, kái hiàn-hoat ia̍h-sī tiōng-iàu ê hoat-lu̍t; koh ū sī chhin-chhiūⁿ koaⁿ-ôan ê pà-bián.
Kiàn-kok Tóng

**Kiàn-kok-tóng** sī tī Tâi-ôan ê 1 ê chèng-tóng. 

## Gōa-pō· liân-kiat
*Kiàn-kok-tóng (Koaⁿ-hong chām)

Lūi-pia̍t:Tâi-oân ê chèng-tóng
Sin Tóng

**Sin-tóng** sī tī Tiong-hoâ Bîn-kok ê 1 ê chèng-tóng.

## Gōa-pō͘ liân-kiat
* Sin-tóng  (Koaⁿ-hong chām)

Lūi-pia̍t:Tâi-oân ê chèng-tóng
Hu̍t-chú iông-ha̍p

**Hu̍t-chú iông-ha̍p** (Hàn-jī: ; Eng-bûn: ) sī chi̍t khoán chin chia̍p-khòaⁿ ê hu̍t-chú hoán-èng. Tī hu̍t-chú iông-ha̍p ê kòe-têng tong-tiong, 2 lia̍p ia̍h-sī koh-khah chōe lia̍p ê goân-chú-hu̍t tī hui-siông ko-sok ê chêng-hêng hā, hō͘-siong chiap-kīn pēng-chhiáⁿ sio-pōng chò-hóe; jiân-āu, tī sin khoán ê goân-chú-hu̍t sán-seng ê tông-sî, mā ē sūn-sè pàng-chhut chin tāi-liōng ê lêng-liōng. Tī chi̍t khoán hoán-èng hoat-seng ê sî-chūn, bu̍t-chit pēng-bô ûi-chhî hêng-tēng, in-ūi pō͘-hūn ê iông-hòa bu̍t-chit ē choán-piàn chiâⁿ-chòe kng-chú (lêng-liōng). Hu̍t-chú iông-ha̍p sī hêng-seng sán-seng lêng-liōng ê hoán-èng hong-sek.

Chham-khó Kok-chè Jia̍t-hu̍t-chú Si̍t-giām Hoán-èng-lô·.


Lūi-pia̍t:Bu̍t-lí-ha̍k ê khài-liām
Lūi-pia̍t:Lêng-liōng piàn-ōaⁿ
Lūi-pia̍t:Hu̍t-chú hòa-ha̍k
Lūi-pia̍t:Hu̍t-chú bu̍t-lí-ha̍k
Kho-ha̍k

Sái-n̄g-suh (Eng-bûn: science) sī iōng ē-tàng it-chài kiám-giām--ê pān-hoat kiàn-li̍p--ê tì-sek hē-thóng. Mā hoan-e̍k chò **kho-ha̍k** (科學).
Sè-kí

**Sè-kí** (世紀) sī chi̍t ê sî-kan ê tan-ūi. Chi̍t sè-kí sī 100 tang.

Sè-kí iōng Lô-má-jī-bó kì-chò "C".

## Sè-kí ê pâi-lia̍t
* 1 sè-kí sī 1 nî káu 100 nî ê 100 tang.
* 2 sè-kí sī 101 nî káu 200 nî ê 100 tang.
* ...
* 19 sè-kí sī 1801 nî káu 1900 nî ê 100 tang.
* 20 sè-kí sī 1901 nî káu 2000 nî ê 100 tang.
* 21 sè-kí sī 2001 nî káu 2100 nî ê 100 tang.

Lūi-pia̍t:Sî-kan ê tan-ūi
2005 nî 6 goe̍h

__NOTOC__

## 6 go̍eh 28

* Hoat-kok ê Cadarache hōng sóan chòe kok-chè liân-ha̍p khai 100&nbsp;0000&nbsp;0000&nbsp;euro lâi hoat-tián hu̍t-chú iông-ha̍p hoat-tiān (Ko̍k-chè Jia̍t-hu̍t-chú Si̍t-giām Hóan-èng-lô·) ê  só·-chāi. (BBC)

## 6 go̍eh 1
*Kē-tē-kok ê soán-bîn tī kong-bîn tâu-phiò piáu-sī hoán-tùi Europa Liân-bêng ê sin hiàn-hoat-àn.  Chho·-pō· ê kiat-kó hián-sī ū 62% chó·-iū hoán-tùi, 38% chàn-sêng.  Chit pái kong-tâu bô hoat-lu̍t hāu-kó.  (BBC)
Hú-siâⁿ

*Kan-sia̍p chi̍t koá só͘-chāi ê [[tìn]], chhiáⁿ khoàⁿ [[Hú-siâⁿ-tìn]]*

**Hú-siâⁿ** sī Kó͘-chá ti-hú (知府), ia̍h-sī ti-chiu (知州) tāi-jîn kap i pān-kong hú-gê (府衙) siat tī hiâ ê siâⁿ-tî (城池) a̍h siâⁿ-chhī, mā iā-káⁿ sī siu-hú ê ì-sù.

## Chi̍t koá hú-siâⁿ
*Tâi-oân Hú-siâⁿ: Chheng-tiâu Tâi-oân-hú tī-só͘ (治所) chē-lo̍h (座落) ê siâⁿ-tî, tī chit-má ê Tâi-oân Tâi-lâm-chhī.
*Tâi-pak-siâⁿ (臺北城): Tâi-pak Hú-siâⁿ, Chheng-tiâu Tâi-pak-hú tī-só͘ chē-lo̍h ê siâⁿ-tî, tī chit-má ê Tâi-oân Tâi-pak-chhī.
*Tiô-chiu Hú-siâⁿ (潮州府城): Chá-sî Tiô-chiu-hú tī-só͘ chē-lo̍h ê siâⁿ-tî, tī chit-má ê Kńg-tang-séng Tiô-chiu-chhī 湘橋區 (Siong-kiô-khu?).
*Hūi-chiu Hú-siâⁿ (惠州府城): Chá-sî Hūi-chiu-hú tī-só͘ chē-lo̍h ê siâⁿ-tî, tī chit-má ê Kńg-tang-séng Hūi-chiu-chhī.
*Khêng-chiu Hú-siâⁿ (瓊州府城): Chá-sî Khêng-chiu-hú tī-só͘ chē-lo̍h ê siâⁿ-tî, tī chit-má ê Hái-lâm-séng Hái-kháu-chhī 瓊山區 (Khêng-soaⁿ-khu?).
Lûn-tun

**Lûn-tun** (; ) sī Liân-ha̍p Ông-kok ê siú-to͘, mā-sī siāng-tōa ê siâⁿ-chhī. Lûn-tun Chhī sī Lûn-tun ê tiong-sim khu-he̍k, Toā Lûn-tun sī siāng téng-chan ê hêng-chèng-khu.

Lûn-tun sī 2012 nî Hā-kùi Olympic Ūn-tōng-hoē ê kú-pān siâⁿ-chhī.

## Chham-khó

Lūi-pia̍t:Lûn-tun
Seng-kàng-ki

**Seng-kàng-ki** he̍k-chiá **ki-koan-thui**, ia̍h sī kóng **[[liû-lông]]**, **[[tiān-thui]]**, sī 1 chióng hiòng koân-kē hong-hiòng sóa-tāng ê ūn-su kang-khū, ēng lâi chài lâng ia̍h sàng mi̍h. Koân-lâu-á-chhù it-poaⁿ ē an liû-lông hong-piān lâng chhut-ji̍p.

## Chham-khó

## Gōa-pō͘ liân-kiat

Lūi-pia̍t:Kiàn-tio̍k
Lūi-pia̍t:Seng-kàng-ki
Nî

**Nî** () ia̍h-sī **tang** (冬) sī sî-kan ê tan-ūi. Chi̍t nî sī tē-kiû se̍h ji̍t-thâu 1 liàn ê kú, pêng-kin sī tāi-iok 365.24 kang.

## Siang-koan ê bûn-chiuⁿ
* 365 ji̍t
Bá-suh

**Bá-suh** ( *basu*) sī chi̍t khoán thang chài chē lâng ê tō-lō͘ ūn-su khì-kū. 

## Lī-iōng
Bá-suh ê lī-iōng pau-koat ū chhī-lāi bá-suh (kong-chhia), chhī-kan ia̍h tn̂g-tô͘ bá-suh (kheh-ūn), hāu-chhia he̍k-chiá su-jîn cho͘-ēng--ê, koh ū soan-thoân oa̍h-tāng choan-bûn--ê téng khoán.

### Kong-kiōng bá-suh

Kong-chhia, kheh-ūn(-chhia), kong-kau-chhia, sī kiâⁿ kò·-tēng lō·-sòaⁿ, chhia lâng ê tōa tâi khì-chhia. Kong-chhia sī siōng-chá hoat-tián khí-lâi ê chi̍t-chióng kong-kiōng kau-thong hē-thóng.

## Kò͘-chō
### Siang-chàn bá-suh
Siang-chàn bá-suh sī ū nn̄g-chàn lâu ê bá-suh. Án-ne siat-kè sī ūi-tio̍h beh ē-tàng chē koh khah chē ê lâng.

## Chham-chiàu

## Gōa-pō͘ liân-kiat
Thih-lō͘ ūn-su

**Thih-lō͘ ūn-su** sī chi̍t-chióng lio̍k-tek téng ê ūn-su hē-thóng, it-poaⁿ sī iōng hóe-chhia kiâⁿ tī thih-ki-lō͘ téng-kôan.

## Siang-koan ê bûn-chiuⁿ
* Chia̍t-ūn
* Ko-sok-thih-lō͘

## Goā-pō͘ liân-kiat
Chia̍t-ūn

**Chia̍t-ūn** it-poaⁿ lâi-kóng chí--ê sī tī khah tōa ê to·-chhī lāi, chia̍h tiān--ê, kiâⁿ thih-ki-lō·, ē-tàng chài chin-chōe lâng, sok-tō· mā chin-kín ê tiān-chhia hē-thóng.  Chia̍t-ūn ē-sái khí tiàm tē-bīn a̍h-sī tē-hā he̍k-chiá-sī thàu-lām.  Tē-hā-thih te̍k-pia̍t chí siat tī thô·-kha ê chia̍t-ūn hē-thóng.  In-ūi tōa to·-chhī ê khong-kan iú-hān, chia̍t-ūn chhiâng-chāi sī siat tī tē-hā, jû-kó khí tī tē-bīn mā-ē tiāⁿ-tiāⁿ iōng thiâu-á chiōng thih-ki giâ koân.

## Siang-koan ê bûn-chiuⁿ
* Tē-hā-thih
* Tâi-pak chia̍t-ūn hē-thóng

## Gōa-pō· liân-kiat
Tiong-kok Kok-bîn Tóng

**Tiong-kok Kok-bîn-tóng** (中國國民黨) sī tī Tiong-hoâ Bîn-kok Tâi-ôan ê 1 ê chèng-tóng. 

## Gōa-pō͘ liân-kiat
* Tiong-kok Kok-bîn-tóng  (Koaⁿ-hong chām)'
Chhī-leng tōng-bu̍t

**Chhī-leng tōng-bu̍t** (飼奶動物), **chhī-leng-lūi**, ia̍h **pō͘-jú(jí) tōng-bu̍t** (哺乳動物), he̍k-chiá kóng **siù-lūi**, sī ū chek-chui/liông-kut ê tōng-bu̍t ê chi̍t-khi, seng-bu̍t hun-lūi sī **Pō͘-jú(jí)-kong** (哺乳綱). Chhī-leng tōng-bu̍t chú-iàu ê te̍k-cheng sī hān-sòaⁿ, leng-pông, mn̂g-hoat téng-téng.
Khu Biāu-chin

**Khu Biāu-chin** (邱妙津) (1969 nî-1995 nî), Tâi-ôan Chiong-hòa-kōan lâng. Chhut-miâ ê cha-bó͘ tông-sèng-loân chhok-ka. I ê tù-chok éng-hióng Tâi-ôan ê tông-sèng-loân bûn-ha̍k chin-chhim. Khu Biāu-chin sī Pak-it-lú, Tâi-ôan Tāi-ha̍k sim-lí-hē pit-gia̍p. I bat tī Tiuⁿ lāu-su sim-lí hú-tō tiong-sim chò hú-tō-gôan, liáu-āu tī *[[Sin-sin-bûn]]* cha̍p-chì chò-kè kì-chiá. 1994 nî chhut-kok khì tha̍k Hoat-kok Paris Tē 8 Tāi-ha̍k ê tē-jī kai-tōan sim-lí-ha̍k-hē ê lîm-chhêng-cho·. Jiân-āu bat chóan ji̍p-khì lú-sèng-chú-gī gián-kiù-só͘.

## Khu Biāu-chin ê sí
Khu Biāu-chin sī chū-sat sí--ê. Koan-hē i ê chū-sat ū chin-chē chióng ê kóng-hoat. I kòe-sin hit-nî khak-tēng sī 1995 nî, m̄-koh ji̍t-kî bô khak-tēng, it-poaⁿ kóng sī tī 6 go̍eh 30 ji̍t. Chū-sat ê hong-hoat, tōa-pō͘-hūn ê chu-liāu kóng i sī iōng chúi-kó-to chhì heng-khám-á sí-bông, m̄-sī chia̍h-io̍h iā-sī thiàu-lâu.

## Chok-phín nî-pió
**Ko̍k-hî chhiú-kì* (鱷魚手記), Sî-pò Chhut-pán-siā. 1991 nî (ISBN 9571323268 )
**Kúi ê kông-hoan* (鬼的狂歡), Liân-ha̍p-bûn-ha̍k chhut-pán-siā. 1991 nî 3 go̍eh 1 (ISBN 9575221451) 
**Che̍k-bo̍k ê kûn-chiòng* (寂寞的群眾), Liân-ha̍p-bûn-ha̍k chhut-pán-siā. 1995 nî 9 go̍eh 1 (ISBN 9575221222)
**Montmartre ûi-su* (蒙馬特遺書), Liân-ha̍p-bûn-ha̍k chhut-pán-siā. 1996 nî 5 go̍eh 1 (ISBN 9575221400)

## Tio̍h chióng kì-lo̍k
*Tē 1 kài Tiong-iong Ji̍t-pò té-phiⁿ sió-soat thâu-chióng.
*Tē 4 kài Liân-ha̍p-bûn-ha̍k sin-jîn-chióng tiong-phiⁿ sió-soat thui-chiàn-chióng.
*1995 nî, *Ko̍k-hî Chhiú-kì* tio̍h Sî-pò-bûn-ha̍k thui-chiàn-chióng.

## Gōa-pō͘ liân-kiat
*Chhiáⁿ pó͘ siá*

Lūi-pia̍t:Tâi-oân ê Hôa-gí chok-ka
Mus

***Mus*** sī chi̍t-chióng chhī-leng tōng-bu̍t. Siōng chia̍p khòaⁿ-tio̍h ê sī chhù-lāi ê niáu-chhí (*[[Mus musculus]]*). Chit-chióng niáu-chhí ē-sái kóng chôan sè-kài lóng khòaⁿ ē tio̍h. I mā tiāⁿ-tiāⁿ hō· lâng iōng lâi chò seng-bu̍t-ha̍k ê si̍t-giām.

## Siong-koan bûn-chiuⁿ
**[[Rattus]]*

## Goā-pō͘ liân-kiat
Doxycycline

**Doxycycline** sī tetracycline khòng-seng-sò· ê 1-chióng, siang-chāi hō· i-su khui chhù-hng lâi tī-liâu kám-jiám-pēⁿ kap thiāu-á-chí. I ia̍h ē-éng-chit tī-liâu pì-jiō-tō kám-jiám (urinary tract infection), khí-chiu-pēⁿ, kap kî-thaⁿ ê sè-khún kám-jiám hó-pí-kóng lîm-pēⁿ (*gonorrhea*) kiau chlamydia. Doxycycline mā hō·-lâng the̍h-lâi ī-hông Bacillus anthracis (anthrax) ê thoân-jiám. I mā ē-tàng tùi-khòng Yersinia pestis kap malaria. Doxycycline ū the̍h-lâi teh tī-liâu Lyme disease.

I-ê hòa-ha̍k-miâ kiò 
*(4S,4aR,5S,5aR,6R,12aS)- Dimethylamino- 1,4,4a,5,5a,6,11,12a- octahydro- 3,5,10,12,12a- pentahydroxy- 6-methyl- 1,11-dioxo-2- naphthacencarboxamid*

Tī khah-chió ê chè-liōng hā, doxycycline sī matrix metalloproteinase ê ek-chè-che (*inhibitor*), pī lī-iōng tī kok-chióng ê si̍t-giām hē-thóng. 
Doxycycline ê 1-ê hù-chok-iōng sī ín-khí photosensitive allergic reaction, pôe-hu chiò-tio̍h ji̍t-thâu ê chí-gōa-sòaⁿ ē khí rash, hó-pí chò sunbath ê sî.
Gû-chhia

**Gû-chhia** sī iōng gû iah-sī chúi-gû chiâⁿ-chò tōng-le̍k ê kau-thong kang-kū.

Gû-chhia thèng-hó chài lâng kap chài hòe-bu̍t, tī lông-gia̍p siā-hōe te̍k-pia̍t tiōng-iàu.


Gû-chhia tī bô-kâng ê khoân-kéng oē hoat-tián bô-kâng ê hêng-thé. Chit-chióng nn̄g-lián--ê gû-chhia tī soaⁿ-lō͘ bô-pîⁿ ê lō͘-bīn bô-būn-tôe. Chài-tāng chiūⁿ-kiā, lán tī gû-chhia-pîⁿ ji̍h(chhi̍h) hō͘ gû-chhia-taⁿ tah gû-keng, hiàm-gû lâi tìⁿ, khah-kiā ê kiā to tìⁿ oē khiú. Chit-chióng gû-chhia tī chhia-pîⁿ thuh-koân, tháⁿ-koân hō͘ chhia-bé tah-toē, oē-tàng ti̍t-chiap ti chhia-táu lāi ê soa, han-chû téng-téng mi̍h-kiāⁿ, sià kah chheng-khì-lian-lian, m̄-bián chō͘-chhiú, m̄-bián chhia-téng chhia-kha put-thêng lâi peh-khí-peh-lo̍h. Tī chiok-sòe ê khong-kan tī chhia-pîⁿ thuh-koân, tháⁿ-koân hō͘ chhia-bé tah-toē, chhia-lián-á goân-tē tēng-tiám tńg-se̍h tō oē-tàng chò 360-tō͘ jīm-hô hong-hiòng ê tńg-se̍h u̍t-thâu. Che-sī kap sì-lián pîⁿ-lō͘ ēng-ê gû-chhia bô-kâng-ê só͘-chāi.

Boh chài mi̍h-kiāⁿ chêng-āu chhia-cha̍h ài chhēng tiàm khiā-thiāu lāi-toé. Chhia-khi̍t téng-koân thóng chhut-lâi hit-chat sī chún-pī boh ka-toā chhia-táu khong-kan koh ke chhēng chi̍t-phìⁿ chhia-pîn ēng--ê, ē-toé thóng chhut-lâi hit-chat sī hō͘ chhia-liāu-soh tiau mi̍h-kiāⁿ kò͘-tēng ēng--ê. Chhia-lián pau thih-phê. Chhia-sim boah tiám-á-ka, lâi pó-chhî chhia-lián kap chhia-sim chiap-chhiok hit-tah ê ku̍t-liu, phiah-bián chiap-chhiok hit-ūi in-ūi chài-tāng tńg-se̍h siuⁿ-kín--ê̂ boâ-sńg, u̍ih-khì.

Gû-chhia-taⁿ ài ke chi̍t-tîau khan-heng-soh lâi hō͘ chhia-taⁿ tah gû-keng. Chāi-goân-chá gû-chhia-taⁿ ham chhia-pîⁿ-thâu liân-chiap sī ēng moâ-soh lia̍h chi̍t-gê-kho͘, kho͘ choān hō͘-i chòe “8”-jī-hêng. “8”-jī-hêng ê moâ-soh chi̍t-pêng thò-ji̍p chhia-taⁿ, lēng-goā chi̍t-pêng thò-ji̍p chhia-pîⁿ-thâu. Chit-má ēng lô͘-si kap thih-kho͘, sī lēng-goā chi̍t-chióng kang-gē ki-su̍t kah tì-hūi.

Hiān-chú-sî gû-chhia mā-ū koan-kong ê lō·-iōng.

Siong-koan ê bûn-chiuⁿ: Thih-gû
2005 nî 7 goe̍h

__NOTOC__
## 7 goe̍h 28
*Lîm-sî Éire Kiōng-hô-kun (*Provisional IRA*) soan-pò· tòng-tiāⁿ só·-ū ê bú-le̍k oa̍h-tōng pēng-chhiáⁿ ho·-iok sêng-oân iōng hô-pêng ê chhiú-tōaⁿ chham-ka bîn-chú chèng-tī ê ūn-chok. (Seng-bêng, BBC Hôa-bûn hoan-e̍k)

## 7 goe̍h 7
* London chhī-tiong-sim hoat-seng po̍k-chà sū-kiāⁿ, ū 3-ê tē-hā-thih chām kap 1 tâi siang-chân bá-suh hông phò-hāi, bo̍k-chêng iok-lio̍k 50-ê lâng sí-bông, kúi-nā-pah-ê tio̍h-siong. (BBC, BBC)
Ko Kim Sò͘-mûi

**Ko Kim Sò͘-mûi** (Hàn miâ: 高金素梅), Tayal-cho̍k miâ "**Ciwas Ali**" (Hoat-im: Chī-óa-sir A-lí), kong-goân 1965 nî 9 ge̍h 21 ji̍t chhut-sì tī Tâi-oân Tâi-tiong-koān Hô-pêng-hiong Kok-koan chhoan; sio̍k-î Tâi-oân chāi-tōe goân-chū-bîn-cho̍k ê Tayal-cho̍k, mā-sī Boán-chiu-cho̍k.

## Keng-le̍k
Ko Kim Sò͘-mûi hiān-chú-sî sī Tâi-oân ê chi̍t-ê li̍p-hoat úi-oân, sio̍k-î Bô tóng Thoân-kiat Liân-bêng. Éng-kòe, bōe chhap chèng-tī ê chìn-chêng, i bat chòe kòe koa-chhiú, ián-oân kah chú-chhî-jîn.

## Ha̍k-le̍k
* Tâi-tiong-kōan Hô-pêng Kok-sió (pit-gia̍p)
* Tâi-tiong-kōan Hô-pêng Kok-tiong (pit-gia̍p)
* Chheng-liân Kok-tiong Iáⁿ-sī-kho (chhut-gia̍p)

## Ián-gē seng-gâi
### Khek-pôaⁿ lia̍t-toaⁿ
*JIN金素梅專輯 (Kim Sò·-mûi Choan-chip)
*背叛風情 (Pōe-pōan Hong-chêng)
*卸妝 (Sià-chng)
*多情痴心 (To-chêng Chhi-sim)
*潮 (Tiâu)
*情關 (Chêng-koan) ps. Bân-lâm-gú, tùi-chhiùⁿ-khek
*天使的翅膀 (Thian-sài ê Si̍t-kó·)
### Tiān-sī chok-phín lia̍t-toaⁿ
*挑夫 (Taⁿ-tàⁿ-kong)
*不了情 (Put-liáu-chêng)
*婉君表妹 (Oán-kun Piáu-mōe)
*三朵花 (Saⁿ lúi hoe)
*愛 (Ài)
*緣 (Iân)
*秦俑 (Chîn-ióng)
*啞巴與新娘 (É-káu-á kah Sin-niû)
*丈夫不見了 (Ang-sài Pháng--kìⁿ ah)
### Tiān-iáⁿ chok-phín lia̍t-toaⁿ
*喜宴 (Hí-iàn)
*將邪神劍 (Chiòng-siâ Sîn-kiàm)
*梅珍 (Mûi-tin)
*女湯 (Lú-thong)
### Chú-chhî ê chiat-bo̍k
*點燈 (Tiám-teng)
Gibraltar

**Gibraltar** sī Liân-ha̍p Ông-kok ê 1-tè hái-gōa léng-thó͘, tiàm-tī Au-chiu sai-lâm, sio-tú Se-pan-gâ ê lâm hái-hōaⁿ.  Piⁿ--a ê Gibraltar Hái-kiap sio-chiap Pak Tāi-se-iûⁿ kap Tē-tiong-hái, pēng-chhiáⁿ keh-khui Au-chiu kap Hui-chiu.  Chit-ê tē-tiám ū siong-tong ê chiàn-lio̍k ì-gī.

Gibraltar ū chham-ka Au-chiu Liân-bêng, m̄-koh chē-chē siong-koan ê hoat-lu̍t bô iok-sok-la̍t.

Se-pan-gâ jīn-ûi Gibraltar sio̍k-î in ê léng-thó͘, chóng--sī chāi-tē-lâng tōa-pō͘-hūn hi-bāng î-chhî Liân-ha̍p Ông-kok ê thóng-tī-koân kap sin-hūn.  Che chiâⁿ-chò 2 kok chi-kan oh tháu ê 1-ê gī-tê.  Liân-ha̍p Ông-kok tī hit-tah-á ū an-chhah siong-tong ê kun-sū le̍k-liōng.
Jersey

**Jersey Tāi-koan-só͘** (--代官所) sī tiàm-tī Hoat-kok Normandie hái-hōaⁿ piⁿ--a ê 1-ê Britain Ông i-lāi-tē (Eng-gí: *crown dependency*). Jersey-tó hām hù-kīn ê Guernsey-tó hō-chò Hái-tō Kûn-tó. Hêng-chèng-siōng Jersey chit-ê *bailiwick* pau-koah Minquiers kap Ecréhous chit 2-ê bû-jîn-tó.

Jersey kap kî-thaⁿ ê ông-tē kāng-khoán, ti̍t-sio̍k Britain Ông, só͘-í m̄ sī Liân-ha̍p Ông-kok ê 1 pō͘-hūn, mā bô chham-ka Europa Liân-bêng. Chóng--sī Liân-ha̍p Ông-kok hū-chek chiah-ê tó ê kok-hông.

## Tē-lí

## Gōa-pō͘ liân-kiat
* Chèng-hú bāng-chām
Gê-kho châi-liāu-ha̍k

**Gê-kho châi-liāu-ha̍k** sī gê-i-ha̍k ê ki-chhó· kho-ba̍k chi-1,  gián-kiù só·-ēng-tio̍h ê châi-liāu ê sêng-hun, sèng-chit, kap èng-iōng. I kā bu̍t-lí-ha̍k, hòa-ha̍k, seng-bu̍t-ha̍k kap châi-liāu-ha̍k ê siong-koan chai-bat èng-iōng tī khí-kho lîm-chhn̂g ê chhau-chok kap tī-liâu. 

## Le̍k-sú

## Èng-iōng bu̍t-lí kap hòa-ha̍k ê sèng-chit
#Bi̍t-tō·
#Iûⁿ-tiám kap peng-tiám (*melting and freezing temperatures*)
#Bu̍t-chit ê chiⁿ-thé-thài (*crystalline state*)
#Ka-iūⁿ-thài (*colloidal state*)
#Piáu-bīn tiuⁿ-la̍t kap oé-thèng (*surface tension and wetting*)
#Liâm-tiâu (*adhesion*)

## Kng-ha̍k, jia̍t-ha̍k, kap tiān-ha̍k ê sèng-chit
### Kng-ha̍k ê sèng-chit
#Sek-chúi
#Sek-chúi ê chhek-liōng
#Sek-sò· tîm-chek
#Metamerism
#Êng-kong (*fluorescence*)
#Bô-thàu-bêng, pòaⁿ-thàu-bêng, thàu-bêng
#Chiat-siā-lu̍t (*index of refraction*)
#Kng-ha̍k siâng-siàu ( *optical constants*)

### Jia̍t-ha̍k ê sèng-chit
#Un-tō·
#Iûⁿ-ha̍p ê jia̍t
#Jia̍t ê thoân-tó-sèng
#Pí-jia̍t (*specific heat*)
#Jia̍t ê khok-sàn-sèng
#Jia̍t pêⁿ-tiùⁿ ê hē-siàu (*coefficient of thermal expansion*)
### Tiān-ha̍k ê sèng-chit
#Tiān ê thoân-tó·-sèng kap chó·-khòng-sèng
#Dielectric constant
#Electromotive foce
#Galvanism
#Tiān-hòa-ha̍k hú-si̍h 

## Ki-hâi sèng-chit

## Gê-kho châi-liāu ê lūi-hêng kap hun-lūi
### Kim-siok kap ha̍p-kim
### Ceramic
### La̍h
### Ka-bô· châi-liāu

#### Ka-bô· châi-liāu ê hun-lūi
##### Bô-nńg-sèng ka-bô-châi
#Chio̍h-ko
#La̍h
#Zinc-oxide-eugenol 
#Compound
##### Nńg-sèng ka-bô-châi
#Agar
#Alginate
#Rubber base
*Polysulfide
*Condensation silicone
*Addition silicone
*Polyether

### Pau-bâi-châi
### A-má-káng
A-má-káng
#### Sêng-hun
#### Sèng-chit

### Kī-ha̍p-bu̍t kap chhūi-chí
### Sē-mén
Jan Mayen

**Jan Mayen** sī 1-ê tiàm-tī pak-ke̍k ê hóe-soaⁿ-tó, tāi-iok tī Greenland kap Lo̍k-ui khah pak ê tiong-kan ūi-tì.  Tó-bīn pō·-hūn hō· peng-hô khàm tiâu leh.  Tó pun chò 2 koeh, tiong-kan keh 1 liâu tē-kiap.  Sī Lo̍k-ui Ông-kok ê 1 pō·-hūn.

Jan Mayen bô tiōng-iàu ê thian-jiân chu-goân.  Tó-siōng ū Lo̍k-ui ê la-jí-o·h hòng-sàng-tâi kap khì-siōng koan-chhat chām.  Chit-kóa jîn-oân sī î-it ê chū-bîn.

## Ki-pún chu-liāu
*Ūi-tì:  71° N 8° W
*Bīn-chek:  373 km²

## Gōa-pō· liân-kiat
*http://www.jan-mayen.no/ (Eng-bûn, Lo̍k-ui-bûn)

Lūi-pia̍t:Lo̍k-ui
Lūi-pia̍t:Ná-ui
Lūi-pia̍t:Pak-ke̍k
Ji̍t-pún-hái

**Ji̍t-pún-hái** (日本海), mā hō-chò **Tiâu-sián Tang-hái** (朝鮮東海, ), sī Thài-pêng-iûⁿ ê 1 ê piⁿ-á-hái.

## Óa Ji̍t-pún-hái ê [[Kok-ka]]
* Lō͘-se-a  
* Ji̍t-pún
* Pak Tiâu-sián
* Lâm-hân
Akrotiri kap Dhekelia

**Akrotiri kap Dhekelia** (, ) sī Liân-ha̍p Ông-kok tiàm-tī Ku-pí-lō͘-tó téng-koân ê 2-tè tē, hō͘-chò UK Chú-koân Ki-tē Tē-khu (). 

## Tē-lí

Akrotiri tī tó ê lâm-pêng, kīn Lemesos-chhī, sì-chiu-ûi lóng sī Ku-pí-lō͘ Kiōng-hô-kok ê léng-thó͘. Dhekelia tī tang-lâm-pêng, kīn Larnaca hit-tah-á, oá Liân-ha̍p-kok keh-lî-khu kap Pak Ku-pí-lō͘ khòng-chè ê léng-thó͘. Chit 2 ūi só͘-chāi tû-liáu kun-sū ki-tē í-gōa, oân-ná ū chhân kap chi̍t-kóa-á ki-chū-iōng-tē.
Sicilia

**Sicilia** sī Tē-tiong-hái thōng toā ê tó-sū, sio̍k tī Italia. Sicilia mā sī Italia ê chi̍t-ê tōa-khu (regione), siú-hú sī Palermo. Koaⁿ-hong gí-giân Italia-gí lia̍h-chāi-goā, toā-pō͘-hūn ê Sicilia-lâng mā kóng Sicilia-gí.

## Hêng-chèng-khu

* Agrigento Séng
* Caltanissetta Séng
* Catania Chhī
* Enna Séng
* Messina Chhī
* Palermo Chhī
* Ragusa Séng
* Siracusa Séng
* Trapani Séng
Gūi Pó-lô

**Gūi Pó-lô** (魏保羅; 1877 nî–1919 nî), sī Hô-pak-séng ê gia̍p tiû-tōan siong-jîn, Lûn-tun Soan-tō Hōe ê sìn-tô·. Í-āu gián-kiù An-hioh-ji̍t hōe ê tō-lí í-āu kái siú An-hioh-ji̍t.

*In-ūi i hōan liáu hōan-pēⁿ bô i-io̍h ū hāu, chiū gōan-ì niū sá-it² Sìn-sim hōe (Eng-gí: Apostolic Faith Mission) Sin Sèng-bîn tiúⁿ-ló án-chhiú pēⁿ jú, ū chìn-ji̍p Sìn-sim hōe. Siū kai-hōe ê Bí-kok bo̍k-su Hûn-tit-sin (Berntsen) chí-tō, pēng chiap-siū sóe-kha jî chhim-siū kám-tōng. 

*Ū chi̍t-ji̍t i ka-kī tī Pak-kiaⁿ hōe-tn̂g lâu siāng chū-hōe kî-tó sî-hāu, chiū siū Sèng-lêng ê sóe, pēng soat lêng-giân.

*Tī 1917 nî saⁿ go̍eh sî-kan, phōe Sèng-lêng ín tō pēng tī Hô-pak-séng ê Éng-tēng-mn̂g (Tiong-bûn: 永定門) gōa Tōa-hông-mn̂g Hô (大紅門河), kūi tī chúi lí kî-tó, bêng-bêng ū tōa ê siaⁿ-im kóng： "lí iàu bīn-hiàng-ē siū-sóe". I chiū chun-bēng hòng Chú Iâ-so· ê miâ chiap-siū bīn-hiàng-ē ê chìm-lé, bāng chúi it chah khí-lâi kak tit sin-thé lêng-hûn to sèng-kiat liáu. 

*î sī chiông chhú-āu koat-sim hiàn-sin ûi Chú, Sîn chí-sī tha kìm-chia̍h 39 thian, Sèng-lêng khé-sī tha khí ê Chin Iâ-so· Kàu-hōe ê miâ-chheng, keng-chèng miâ kàu-phài chi chhò-gō·, jia̍t-sim thôan-tō, chiâⁿ ûi pún-hōe hoat-khí chhī ê tiōng-iàu kang-lâng. 

*Gūi Pó-lô tī kang-chok nn̄g nî to āu, î 1919 nî 9 goe̍h bông-chú-tiàu-hôe an-sek, tong tha lî-khui sî-hāu sèng-kang put siū éng-hióng. Gūi Pó-lô chi chú Gūi Í-sat (魏以撒) hô kang-lâng, û Hôa-pak kè-sio̍k thôan-tō, hēng liáu hí to sîn-chek tī Tiong-kok koh chhù siat-li̍p kàu-hōe. 

## Chham-khó chu-liāu
*Thô-hn̂g Koān-chèng-hú chū-liāu
Richard Stallman

**Richard Matthew Stallman** (1953 nî 3 goe̍h 16—) hoat-khí chū-iû nńg-thé ūn-tōng, GNU kè-oē, kap Chū-iû Nńg-thé Ki-kim-hōe. I sī GNU General Public License (GNU GPL) chit-ê chū-iû nńg-thé hí-khó-su ê chok-chiá; GPL tāi-seng thê-chhut *[[copyleft]]* ê khài-liām.

I oân-ná sī 1-ê ū miâ-siaⁿ ê tiān-náu thêng-sek siat-kè-su. Tiōng-iàu ê chok-phín pau-koah GNU Emacs, GNU C Compiler, GNU Debugger téng-téng.

Chū 1990 nî-tāi tiong-kî kàu taⁿ, i hē chin chē sî-kan thui-sak chū-iû nńg-thé ê lí-liām. I hoán-tùi nńg-thé kò·-sióng ē-sái ū choan-lī, mā hoán-tùi hòng-tōa pán-koân-hoat (*copyright*) ê sek-iōng hoān-ûi.

## Gōa-pō· liân-kiat
* stallman.org - kò-jîn bāng-ia̍h.
* blog
Chúi

**Chúi** (水) sī tē-kiû-téng siōng-kài phó·-thong ê e̍k-thé. Chúi bô sek-chúi, phīⁿ--khí-lâi kap tam--khí-lâi mā bô bī. Ô͘, hái, hô kap khe lāi-té lóng-sī chúi. Ùi thiⁿ-téng lo̍h--lo̍h-lâi ê chúi tō sī hō·-chúi. Chúi nā léng kah chi̍t-ê têng-tō·, tō ē kian-tàng, soah pìⁿ-chò peng ia̍h-sī seh. Nā chún chúi tú sio kah chi̍t-ê thêng-tō͘, i tō ē kún, pìⁿ-chò chúi-ian.

Si̍t-bu̍t, tōng-bu̍t, hām lâng lóng tio̍h chia̍h chúi chiah ē o̍ah, in-ūi chúi tī o̍ah-mi̍h ê thé-lāi ū thài-chē lō͘-iōng tī-leh. Pí-lūn-kóng, chúi sī kōaⁿ, hoeh, chhùi-nōa, kap jiō siōng-chú-iàu ê sêng-hūn. Kōaⁿ hō· sin-thé bē siuⁿ lōa, hoeh ùi ūi-tn̂g kā êng-ióng sàng khì kàu sin-thé ê ta̍k-ê pō͘-hūn, hō· lán ē o̍ah. Chhùi-nōa pang-chān lâng kap tōng-bu̍t kā chia̍h-mi̍h siau-hòa. Jiō kā bái ê hòa-ha̍k-phín sàng lī-khui sin-thé.

Chúi mā sī ím-liāu chú-iàu ê sêng-hūn. Pí-lūn gû-leng, kó-chiap, kap chiú lóng-sī. Ta̍k-khóan ím-liāu lóng lēng-gōa ū ka bī he̍k-chiá-sī êng-ióng sêng-hūn, chhin-chhiū thn̂g, kóe-chí, ia̍h-sī chiú-cheng. Hō-ló-oē sù-siông kā chú--kòe, ē lim tit ê chúi kiò-chò tê, ia̍h-sī pe̍h-tê. Phàu tê-bí ê tê lēng-gōa kā hō-chò tê-bí-tê.

Tī seng-bu̍t-ha̍k lâi kóng, chúi tùi sè-pau chiâⁿ tiōng-iàu, in-ūi chúi ē-tàng kā put-chí-á chē mi̍h-kiāⁿ siau-iûⁿ. Chúi chiâⁿ-chò hòa-ha̍k hóan-èng ê mûi-kài, hō· hòa-ha̍k hóan-èng thang hoat-seng, chiah-ê bu̍t-chit mā thàu-kòe chúi sàng khì kui sin-khu múi-chi̍t-ê só͘-chāi. Chúi hō· lán pó-chhî kò·-tēng ê un-tō͘, thé-un siuⁿ-kôan ê sî, lán lâu--chhut-lâi ê kōaⁿ nā ta--khì, un-tō͘ chū-jiân tō kàng--lo̍h-lâi. Chúi mā kā sin-thé lāi-té bô-lō͘-iōng kap ū-to̍k ê mi̍h-kiāⁿ thàu-po̍h, piàn-chò jiō, thang pâi-chhut thé-gōa.

Chiàu hòa-ha̍k lâi kóng, chúi-hun-chú sī ēng 2 ê chúi-sò͘ gôan-chú (H) kap 1 ê sng-sò͘ gôan-chú (O) cho·-sêng--ê. I ê hun-chú-sek sī H2O.

## Kî-thaⁿ gí-giân ê liân-kiat

* Chit-ê Eng-bûn bāng-chām kà lán án-chóaⁿ thang lim-tio̍h chheng-khì ê chúi

Lūi-pia̍t:Hòa-ha̍k
Lūi-pia̍t:Chū-jiân chu-goân
Lūi-pia̍t:Ím-liāu
Binjai

**Binjai Chhī** (Ìn-nî-bûn: **Kota Binjai**) sī Ìn-nî Kiōng-hô-kok ê 1 ê chhī, tī Medan hù-kīn. Jîn-kháu ū 24 bān chó͘-iū.
Peh-goe̍h-cheh

**Peh-go̍eh-cheh**/**Peh-ge̍h-cheh** sī tang-a tē-khu ê chi̍t-ê cheh-ji̍t, sî-kan sī kū-le̍k 8 go̍eh 15. Àn Hôa-jîn ê thôan-thóng, tī chit-kang, chhin-chiâⁿ pêng-iú ē sio-chio khì hó hong-kéng ê só·-chāi ta̍k-ke khai-káng, khòaⁿ go̍eh-niû, chia̍h goe̍h-piáⁿ kap iū-á. Tī Tâi-ôan, mā chin liû-hêng hang-bah, chia̍h iû-pn̄g.

It-poaⁿ Peh-go̍eh-cheh siōng-chia̍p thiaⁿ-tio̍h--ê sī Sò·-ngô· ( 素娥; Siông-ngô·, 嫦娥 ) poe chiūⁿ go̍eh-niû ê kò·-sū, koh-lâi tō sī tâng-chê hām Sò·-ngô· tòa tī go̍eh-niû téng-kôan ê thò·-á, kap mî-nōa tī hia teh chhò 1-châng chhò bē tò ê chhiū-á ê Gô Kang. ( 吳剛 ).

## Kin-thâu

Peh-go̍eh-cheh ê kin-thâu taⁿ í-keng chin oh khe-khó--ah.  Ū 1-khóan kóng-hoat sī kū-le̍k 8-go̍eh 15 tú hó sī kū-le̍k chhiu-thiⁿ ê pòaⁿ-tiong-nôa, hō-chò "Tiong-chhiu"( 中秋 ), í-chá jīn-ûi chit-ji̍t ê go̍eh-niû siōng-îⁿ mā siōng kng, só·-í sio-chio tī chit-kang khòaⁿ go̍eh-niû.

Mā ū kóng Peh-go̍eh-cheh khêng-si̍t kap kó·-chá kó·-chá pài go̍eh-sîn, he̍k-chiá-sī siu-sêng liáu-āu chò lāu-jia̍t ū koan-hē.

### [[Oa̍t-lâm]] ''Tết Trung Thu'' ("Chiat Tiong Chhiu") ê kin-thâu

Oa̍t-lâm in mā ū Peh-go̍eh-cheh, Oa̍t-lâm-ōe hō-chò "Tết Trung Thu ( 節中秋 )". Nā in kóng ê kin-thâu sī 8-sè-kí ê sî ū 1-ê hông-tè kiò-chò Bêng-hông (明皇, Minh-Hoang), Bêng-hông chhōa i ê hông-tè-niû Iûⁿ Kùi-hui (楊貴妃, Duong Quy Pho) khì 1-ê ô· piⁿ, tī hia go̍eh-niû chhiō kah kng-kng-kng, Bêng-hông kā i ūi Iûⁿ Kùi-hui siá ê si tha̍k hō· i thiaⁿ.

## [[Ji̍t-pún]] kap [[Hân-kok]] ê Peh-go̍eh-cheh
### Ji̍t-pún ū 2-ê Peh-go̍eh-cheh

Ji̍t-pún lâng kā peh-go̍eh-cheh hō-chò "Goe̍h-kiàn ( *tukimi*)", in m̄-na tī kū-le̍k 8-go̍eh 15 àm-sî, mā tī 9-go̍eh 13 ê àm-sî khòaⁿ go̍eh-niû. In kā 8-go̍eh 15 ê go̍eh-niû hō-chò Ō͘-bêng-goe̍h ( *imomeigetu*), 9-go̍eh 13 ê go̍eh-niû kiò-chò La̍t-bêng-go̍at ( *kurimeigetu*), mā ū lâng kóng Tāu-bêng-go̍at ( *mamemeigetu*).

8-go̍eh 15 àm-sî, Ji̍t-pún-lâng ē tī khòaⁿ go̍eh-niû ê só·-chāi pâi toh-á pài-pài, ēng koaⁿ-bang chng-thāⁿ, kā Peh-go̍eh-cheh môa-chî (), ō·-á, mô·-tāu té--leh, chiú pâi--leh, chò-hóe khòaⁿ go̍eh-niû, mā saⁿ-kap kiû hó-nî-tang.

Chôan-sè-kài kan-taⁿ Ji̍t-pún-lâng ke chò 1-kang 9-go̍eh 13, in hit-kang ē ēng tōa-tāu kap la̍t-chí lâi chè-pài, hit-chūn tōa-tāu kap la̍t-á tú tio̍h-sî, che mā sī ūi-sím-mi̍h hit-kang ê go̍eh-niû kiò-chò La̍t-bêng-go̍at (栗名月) ia̍h-sī Tāu-bêng-go̍at (豆名月) ê gôan-in.

### Hân-kok ê Peh-go̍eh-cheh

Hân-kok-lâng in oan-ná ū tī kū-le̍k 8-go̍eh 15 khòaⁿ go̍eh-niû ê hong-sio̍k. Hân-kok-ōe kā peh-go̍eh-cheh hō-chò "Chhiu-sia̍h ( *chuseog, óa-im: chhiu-so·k*)", hit-kang ta̍k-ê hioh-khùn, hām kò·-hiong ê chhin-chiâⁿ thôan-îⁿ, sǹg sī in kòe-nî hām kúi-cheh í-gōa ê tē-3-ê tōa cheh-ji̍t. In hit-kang ē chia̍h hō-chò siông-piáⁿ ( *Songbyeong, óa-im: son-pion*） ê sì-siù.
Alfred Nobel

**Alfred Bernhard Nobel** (; ) sī Sūi-tián ê hòa-ha̍k-ka, kang-thêng-su kiam khì-gia̍p-ka.  I hoat-bêng dynamite.  I tī i ê ûi-su lāi-bīn hoan-hù lâng iōng i ê châi-sán siat-li̍p Nobel Chióng.  Nobelium chit-ê jîn-chō goân-sò· ūi i hō--ê.
Chhòa A-sìn

**Chhòa A-sìn** (蔡阿信; ), Tâi-ôan tē-it-ê cha-bó͘ i-seng. I sêng-li̍p Tâi-ôan tē-it-keng sán-pô ha̍k-hāu--Chheng-sìn (清信) Sán-pô Ha̍k-hāu.

Tī 2005 nî Tâi-oân Bîn-sī tiān-sī-tâi pò-chhut iû Chheⁿ-phōng-kó kong-si kin-kù *[[Lōng-tô-soa]]* chit pún siáu-soat kái-pian oân-sêng ê liân-sio̍k-kio̍k.

## Keng-le̍k
Chhoà A-sìn ùi Sin-tek chhut-sì, hit-tong-sî sī 1899 nî, Ji̍t-pún teh thóng-tī Tâi-oân ê sî-kî. In lāu-pē tī i 5 hòe ê sî-chūn kòe-sin, āu-lâi, in lāu-bó tō kah i sàng khì Tōa-liông-pōng hō͘ chi̍t-ūi bo̍k-su chò sim-pū-á chhī. M̄-koh bóe-á, i ka-kī soah cháu tńg--khì Báng-kah in tau. Lâi-hôe chit-khoán chêng-hêng hoat-seng nn̄g-pái liáu-āu, lâng mā bô-ài koh kah chhī, i tō chiông-án-ne poaⁿ tńg--khì Báng-kah, lâu tī in lāu-bó sin-piⁿ.

Jiân-āu, A-sìn in lāu-bó koh kè-lâng, chit-ê āu-chek chin thiàⁿ A-sìn, khòaⁿ in lāu-bó kah i pa̍k-kha, hāi i thiàⁿ kah ai-ai-kiò, in āu-chek tō kah in lāu-bó tòng, kóng mài koh kè-siok kah i pa̍k-kha.

## Chham-khó
*興南新聞社 (1943) 臺灣人士鑑.

## Gōa-pō͘ liân-kiat
* Tâi-ôan i-liâu-sú sò͘-ūi phok-bū-kóan  lāi ê Chhòa A-sìn siàu-kài.
* Dr. A-Sin Tsai
Pa̍t-á

**Nâ-á-pu̍t** () sī chi̍t-chéng chúi-kó, tī Tek-hòe hoah-chóe **Nâ-kiáⁿ-pu̍t**.
**Pa̍t-á**/**Po̍at-á**, ia̍h-sī **nâ-pa̍t-á**/**nâ-po̍at-á** sī chi̍t-chióng jia̍t-tāi ké-chí. I seⁿ-chòe îⁿ-îⁿ iah sī hô·-lô· hêng. Pa̍t-á-châng seⁿ-liáu é-é, hio̍h-á sī ah-nn̄g-hêng, khui ê hoe sī pe̍h--e. Pa̍t-á kū-té sī àn Bí-chiu ê sio-joa̍h tē-khu lâi-ê. Chin-chōe jia̍t-tāi kok-ka ê lâng chèng pa̍t-á-châng in-ūi pa̍t-á put-kóan chheⁿ-chia̍h, pha̍k-koaⁿ, iah sī phah kó-chiap lóng chin ho-chia̍h. Chheⁿ ê pa̍t-á ū chin-chē bî-tá-mín A, B kap C. Chheⁿ-chia̍h ê sî ē-sài ùn bôe-á-hún.

Ū-ì-sù ê sī kok-gí hoah Nâ-á-pu̍t chòe "", sī tùi bân-lâm-ōe ê pa̍t-á (pa̍t-á si̍t-chè hoat-im sī pat-la) lâi-ê.